শীর্ষনিউজ ডট কম

'শীর্ষনিউজ ডট কম''বাংলাদেশের অধিক  জনপ্রিয় অনলাইন সংবাদমাধ্যম। এ সংবাদমাধ্যমটি ২০০৯ সালের ১৭ আগস্ট যাত্রা শুরু করে। অনলাইনভিত্তিক এই সংবাদমাধ্যমটির সম্পাদক একরামুল হক।

 ইতিহাস 
২০০৯ সালে শীর্ষ নিউজের কার্যক্রম অনানুষ্ঠানিকভাবে কার্যক্রম চলছিলো। ১৭ ফেব্রুয়ারি ২০০৯ তারিখে শীর্ষনিউজ এর ট্রেড লাইসেন্স নেওয়া হয় তৎকালীন ঢাকা সিটি কর্পোরেশন থেকে।  ২১ এপ্রিল, ২০০৯ তারিখে sheershanews.com নামে ডোমেইন রেজিস্ট্রেশন নেওয়া হয়। ২৩ জুলাই, ২০০৯ তারিখে তথ্য মন্ত্রণালয়কে লিখিতভাবে অবগত করা হয়।১৭ আগস্ট ২০০৯ সালে জাতীয় প্রেসক্লাব এর অডিটোরিয়ামে এর আনুষ্ঠানিক উদ্বোধন করা হয়। এরপর থেকে এই সংবাদমাধ্যমটির জনপ্রিয়তা বেড়ে গিয়েছিলো।সরকারের বিভিন্ন সংস্থা তাৎক্ষণিক খবর পেতে,দেশে-বিদেশে অবস্থানরত বাংলা ভাষাভাষী মানুষ ও অন্যান্য সকল গণমাধ্যম তাৎক্ষণিক ব্রেকিং নিউজ পেতে শীর্ষনিউজ ডট কমকে অনুসরণ করতো।

স্বৈরাচার আওয়ামী লীগ সরকারের দুঃশাসন, দুর্নীতি ও স্বৈরতন্ত্রের বিরুদ্ধে লাগাতার জোরালো ভূমিকা রাখতে গিয়ে ২০১১ সালে সরকারের রোষানলে পড়ে সম্পাদক গ্রেফতার হন। শীর্ষনিউজ ডটকম ও সাপ্তাহিক শীর্ষকাগজ বন্ধ করে দেওয়া হয়। এর আগ পর্যন্ত জনপ্রিয়তার শীর্ষে ছিল এই শীর্ষনিউজ। এটা সচেতন মহলের কারো অজানা নয়। সম্পাদক গ্রেফতার এবং গণমাধ্যম বন্ধের ঘটনায় দেশে-বিদেশে প্রচণ্ড প্রতিবাদও হয়েছে লাগাতারভাবে। সম্পাদককে গ্রেফতারই শুধু নয়, চোখ বেঁধে আয়নাঘরে নেওয়া, ইলেক্ট্রিক শক, মামলা-হামলাসহ আওয়ামী লীগের পুরো আমলটাতেই নানা রকমের নিপীড়ন-নির্যাতন চলেছে। ডোমেইন ব্লক করে দফায় দফায় বন্ধ করে দেওয়া হয়েছে শীর্ষনিউজ। প্রত্যেকবার বন্ধের পর নতুন ডোমেইন নিয়ে অনলাইন নিউজ চালু রাখার চেষ্টা করা হয়েছে। যা ছিল অত্যন্ত কঠিন ও কষ্টকর,এক কথায় বলা যায় অসাধ্য একটা বিষয়। তবে এত নিপীড়ন-নির্যাতনের পরও শীর্ষনিউজ কর্তৃপক্ষ আওয়ামী ফ্যাসিবাদের কাছে সামান্যতমও হার মানেনি, আত্মসমর্পণ করেনি, লড়াইয়ে থেমে থাকেনি, দেশ ছেড়ে পালিয়ে যায়নি। নিরন্তর লড়াই গেছে ৫ আগস্ট আওয়ামী লীগের শেষ দিন পর্যন্ত।

২০২২ সালে নিবন্ধন না দেওয়ার সিদ্ধান্ত চ্যালেঞ্জ করে হাইকোর্টে রিট করেন শীর্ষ নিউজের সম্পাদক একরামুল হক। ওই বছরের হাইকোর্ট বেঞ্চ রুল জারি করেছিলেন। ২০২৪ সালের ৫ সেপ্টেম্বর রুল নিষ্পত্তি করে হাইকোর্ট শীর্ষ নিউজ ডট কমকে নিবন্ধন দিতে নির্দেশ দিয়েছে।একই সঙ্গে শীর্ষ নিউজ ডট কমকে নিবন্ধন না দিয়ে ব্লক করে রাখাকে অবৈধ ঘোষণা করা হয়েছে।

দীর্ঘ লড়াই,সংগ্রামের পর অবশেষে ২৬ মে চতুর্থবারের মতো যাত্রা শুরু করলো শীর্ষনিউজ। এই সময়ে আগত অতিথিবৃন্দ স্বৈরাচারী শেখ হাসিনা সরকারের হাতে যেসব সাংবাদিক নির্যাতন-নিপীড়নের শিকার হয়েছেন, সত্য উন্মোচনের কারণে যেসব গণমাধ্যম প্রতিষ্ঠান বন্ধ করা হয়েছে তাদেরকে অন্তর্বর্তী সরকার কর্তৃক ক্ষতিপূরণের দাবি জানিয়েছেন।

 সংবাদ বিভাগসমূহ 
 জাতীয়
 রাজনীতি
 অর্থনীতি
 প্রশাসন
 আন্তর্জাতিক
 জেলা সংবাদ
 খেলা
 বিনোদন
 অপরাধ
 প্রবাস
 শিক্ষা
 স্বাস্থ্য
 অফিস-আদালত
 আইসিটি
 এক্সক্লুসিভ
 মন্তব্য প্রতিবেদন
 অন্যান্য

 আরো দেখুন 
 বাংলাদেশের সংবাদপত্রের তালিকা 
 বাংলাদেশের টেলিভিশন কেন্দ্রের তালিকা 
 বাংলাদেশের বেতার কেন্দ্রের তালিকা

 বহিঃসংযোগ 
 শীর্ষনিউজ ডট কম

 তথ্যসূত্র